NORAKSTS

|  |  |
| --- | --- |
| 28.11.2024. | Nr.15/26 |

###### PAR TRANSPORTLĪDZEKĻA DĀVINĀJUMA (ZIEDOJUMA) VEIKŠANU BIEDRĪBAI “UKRAIŅU KULTŪRAS CENTRS “DŽERELO””

**Atklāti balsojot: PAR – 15** (A.Rāviņš, R.Vectirāne, V.Ļevčenoks, M.Buškevics, I.Bandeniece, I.Priževoite, J.Strods, R.Šlegelmilhs, U.Dūmiņš, M.Daģis, A.Eihvalds, A.Pagors, G.Kurlovičs, A.Rublis, A.Tomašūns), **PRET – nav**, **ATTURAS – nav**,

Jelgavas valtspilsētas pašvaldības iestāde “Jelgavas izglītības pārvalde” (turpmāk – Pārvalde) lūdz atļauju dāvināt (ziedot) Pārvaldes uzskaitē esošo transportlīdzekli VW CRAFTER ar valsts reģistrācijas numuru HD 1164, šasijas Nr. WV1ZZZ2EZ86036317, 2008. gada izlaidums Biedrībai “Ukraiņu kultūras centrs “Džerelo”” reģ. Nr. 40008086416, ar dāvinājuma (ziedojuma) mērķi – atbalsta sniegšanai Ukrainas iedzīvotājiem pašvaldības sadraudzības pilsētas Ivanofrankivskas apgabalā. Transportlīdzekļa uzskaites vērtība 15 900,01 *euro,* atlikusī vērtība 0.00 *euro.* Saskaņā ar tehniskā vērtētāja Aivara Rokjāņa 2024. gada 10. oktobra eksperta atzinumu (uzsākot izsoli) transportlīdzekļa patiesā vērtība nepārsniedz 3 000,00 *euro.*

Saskaņā ar Ukrainas civiliedzīvotāju atbalsta likuma 11. pantu, Publiskas personas finanšu līdzekļu un mantas izšķērdēšanas novēršanas likuma 2. panta pirmo daļu, 12. panta pirmo daļu un pamatojoties uz Jelgavas valstspilsētas pašvaldības iestādes “Jelgavas izglītības pārvalde” 12.11.2024. iesniegumu*.*

**JELGAVAS VALSTSPILSĒTAS PAŠVALDĪBAS DOME NOLEMJ:**

1. Atļaut Jelgavas valstspilsētas pašvaldības iestādei “Jelgavas izglītības pārvalde” (turpmāk – Pārvalde) dāvināt (ziedot) Jelgavas valstspilsētas pašvaldības iestādes “Jelgavas izglītības pārvalde” uzskaitē esošo transportlīdzekli VW CRAFTER ar valsts reģistrācijas numuru HD 1164, šasijas Nr. WV1ZZZ2EZ86036317, 2008. gada izlaidums (turpmāk – transportlīdzeklis) Biedrībai “Ukraiņu kultūras centrs “Džerelo””, reģ. Nr. 40008086416, ar dāvinājuma (ziedojuma) mērķi – atbalsta sniegšanai Ukrainas iedzīvotājiem pašvaldības sadraudzības pilsētas Ivanofrankivskas apgabalā.
2. Jelgavas valstspilsētas pašvaldības iestādei “Jelgavas izglītības pārvalde” noslēgt dāvinājuma (ziedojuma) līgumu ar Biedrību “Ukraiņu kultūras centrs “Džerelo””, reģ. Nr. 40008086416.

Domes priekšsēdētājs *(paraksts)* A.Rāviņš

NORAKSTS PAREIZS

Jelgavas valstspilsētas pašvaldības

Iestādes “Centrālā pārvalde”

Administratīvā departamenta

Lietvedības nodaļas vadītāja  B.Jēkabsone

2024. gada 28. novembrī